EkBass/fiwiki-20250220-pages-articles huggingface dataset:
Alfredo Peñaloza

Alfredo Peñaloza Carmona (s. 31. maaliskuuta 1947 México) on meksikolainen entinen kestävyysjuoksija. Hän jäi miesten maratonissa kesäolympialaisissa 1968 Méxicossa 13. sijalle ajalla 2:29:48.8 ja kesäolympialaisissa 1972 Münchenissä 45. sijalle ajalla 2:29:51.0.Alfredo Peñaloza Bio, Stats, and Results | Olympics at Sports-Reference.com Pan-Amerikan kisoissa Peñaloza sai maratonissa pronssimitalin (1967). Hänen henkilökohtainen ennätysaikansa on 2:18:16 (1970). == Lähteet == Luokka:Meksikolaiset kestävyysjuoksijat Luokka:Vuonna 1947 syntyneet Luokka:Elävät henkilöt
Fernando Bustos

Fernando Bustos Castañeda (1. elokuuta 1944 México – 23. syyskuuta 1979 Tepeji del Río de Ocampo) oli meksikolainen jalkapalloilija. Hän osallistui vuoden 1968 kesäolympialaisiin Méxicossa ja kuului siellä neljänneksi sijoittuneeseen Meksikon miesten joukkueeseen. Pan-Amerikan kisoissa hän voitti joukkueensa kanssa kultaa (1967).Fernando Bustos Bio, Stats, and Results | Olympics at Sports-Reference.com == Lähteet == Luokka:Meksikolaiset jalkapalloilijat Luokka:Vuonna 1944 syntyneet Luokka:Vuonna 1979 kuolleet
Quvenzhané Wallis

Quvenzhané Wallis (s. 28. elokuuta 2003 Houma, Louisiana) on yhdysvaltalainen näyttelijä. Wallis tunnetaan parhaiten elokuvasta Beasts of the Southern Wild, josta hän sai parhaan naispääosan Oscar-ehdokkuuden vain 9-vuotiaana ollen näin kaikkien aikojen nuorin ehdokas. Elokuvan kuvauksissa hän oli 6-vuotias. Vuonna 2014 Wallis näytteli pääosaa musikaalielokuvassa Annie, josta hän sai parhaan naispääosan Golden Globe -ehdokkuuden. ==Filmografia== * Beasts of the Southern Wild (2012) * Boneshaker (2013) * 12 Years a Slave (2013) * Annie (2014) == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijät Luokka:Vuonna 2003 syntyneet Luokka:Elävät henkilöt
Lore (elokuva)

Lore on vuonna 2012 ensi-iltansa saanut Cate Shortlandin ohjaama elokuva. ==Juoni== Lore kertoo viidestä saksalaisesta sisaruksesta, joiden isä on natsiupseeri ja äiti uskollinen kansallissosialismin kannattaja. Vanhemmat jäävät amerikkalaisten vangeiksi toisen maailmansodan lopulla, ja lapset lähtevät 900 kilometrin matkalle Baijerista Hampuriin ja sieltä isoäitinsä luo Husumiin Pohjanmeren rannikolle. ==Näyttelijät== == Palkintoja == * Locarnon kansainväliset elokuvajuhlat: Prix du Public * Tukholman filmifestivaali: paras elokuva, paras naispääosa (Saskia Rosendahl), paras kuvaus (Adam Arkapaw), paras musiikki (Max Richter) * AACTA-palkinto (Australia): paras nuori näyttelijä (Saskia Rosendahl) == Lähteet == Luokka:Vuoden 2012 saksalaiset elokuvat Luokka:Toiseen maailmansotaan pohjautuvat elokuvat
Saskia Rosendahl

Saskia-Sophie Rosendahl (s. 1993 Halle) on saksalainen näyttelijä. ==Ura== Saskia Rosendahl kävi Hallen oopperan balettikoulua vuosina 2001–2011 ja esiintyi Hallen Neuen Theaterin improvisaatioryhmässä vuodesta 2008. Elokuvadebyyttinsä hän teki pienessä roolissa Wolfgang Dinslagen elokuvassa Für Elise (2012). Enemmän huomiota hän sai pääroolistaan Cate Shortlandin elokuvassa Lore (2012), joka palkittiin muun muassa Locarnon ja Tukholman elokuvajuhlilla. Variety-lehti kehui Rosendahlin roolisuoritusta ja piti häntä lupaavana uutena näyttelijänä. Vuonna 2013 Rosendahlille myönnettiin Berliinin elokuvajuhlilla Shooting Stars -tunnustus, jolla tuetaan nuoria eurooppalaisia näyttelijöitä ja heidän uraansa.Saskia Rosendahl, Germany European Film Promotion. ==Elokuvat== * Für Elise (2012) * Lore (2012) * Zum Geburtstag (2013) *Wir sind jung. Wir sind stark. (2014) ==Lähteet== ==Aiheesta muualla== * *Videohaastattelu Toronton filmifestivaaleilla Luokka:Saksalaiset näyttelijät Luokka:Vuonna 1993 syntyneet Luokka:Elävät henkilöt
Peter Ivars

Peter Ivars on suomalainen suunnistaja ja viestisuunnistuksen MM-mitalisti. Ivars osallistui ensimmäisen kerran MM-kilpailuihin vuonna 1985 ja edusti Suomea neljissä peräkkäisissä MM-kilpailuissa. Parhaan menestyksensä hän saavutti Skövdessä vuonna 1989, jolloin hän sijoittui normaalimatkalla kuudenneksi ja voitti viestipronssia. Viestissä suunnistivat hänen lisäkseen Keijo Parkkinen, Ari Kattainen ja Reijo Mattinen. Suunnistuksen maailmancupiin Ivars osallistui vuosina 1986–1990. Vuonna 1988 hän sijoittui toiseksi elokuussa Unkarissa järjestetyssä pitkän matkan osakilpailussa. Samana vuonna hän sijoittui kokonaiskilpailun seitsemänneksi. Seuratasolla Ivars edusti IF Femmania. Vuonna 1989 hän voitti pikamatkan Suomen mestaruuden. ==Lähteet== Luokka:Suomalaiset suunnistajat Luokka:Syntymävuosi puuttuu Luokka:Elävät henkilöt
III (Koljosen tiekiistan albumi)

III (LONG 043) on Koljosen tiekiista -yhtyeen toinen studioalbumi ja kaikkiaan kolmas albumi. Albumin julkaisi Longplay Music CD:nä ja rajoitettuna 100 kappaleen 12-tuumaisena kuvavinyyli-painoksena. == Kappaleet == ;A-puoli # # # # # # # ;B-puoli # * # # # # # == Kokoonpano == * Koljonen – laulu, kitara * Hartikainen – basso, taustalaulu * Lehto – rummut, taustalaulu == Arvostelut == * Desibeli.net: * Imperiumi: 8-/10 == Lähteet == Luokka:Vuoden 2012 albumit Luokka:Koljosen tiekiistan albumit
Sinun kirjeesi

Sinun kirjeesi (alkuteos Письмовник - Pismovnik) on venäläisen kirjailijan Mihail Šiškinin romaani vuodelta 2011. Teos on ilmestynyt Vappu Orlovin suomentamana vuonna 2012. Sinun kirjeesi on monin palkinnoin palkitun Šiškinin neljäs romaani, mutta hänen teoksistaan ensimmäinen suomennettu. Teos sai vuonna 2011 Venäjän suurimman kirjallisuuspalkinnon Bolšaja Kniga (Suuri kirja).Sinun kirjeesi WSOY:n sivustolla Teos on lääkäriksi opiskelevan Aleksandran ja hänen armeijan palveluksessa olevan poikaystävänsä Vladimirin kirjeenvaihdon muodossa käymää keskustelua. Vaikka Vladimir kaatuu, kirjeenvaihto jatkuu. Arviossaan on venäläisen kirjallisuuden professori Tomi Huttunen luonnehtinut teosta psykologisesti tarkkanäköiseksi, eurooppalaiseksi romaaniksi, jota lukiessa ei tarvita venäläisiä silmälaseja.Tomi Huttunen, Kirjeet eivät löydä perille, Hs.fi, viitattu 14.2.2013 Suomentaja Vappu Orlov on tavoittanut kielen vaivattomasti.Tintti Klapuri, Hametta lyhyempi elämä ==Lähteet== ==Aiheesta muualla== *Sinun kirjeesi Ylen Kirjakerhossa Luokka:Venäläiset romaanit Luokka:Vuoden 2010 kirjat
Vappu Orlov

Vappu Orlov (s. 19. toukokuuta 1943 Savonlinna) on suomalainen kustannustoimittaja ja kirjallisuuden suomentaja, joka on erikoistunut venäläisten kertojien suomentamiseen. Hän työskenteli 33 vuotta Tammen käännetyn kaunokirjallisuuden kustannustoimittajana, missä hän vastasi osaltaan muun muassa Keltaisen kirjaston kustannusohjelmasta. Orlov on suomentanut muiden muassa Grigori Baklanovin, Mihail Saltykov-Štšedrinin, Nikolai Leskovin, David Landesin, Eduard Uspenskin ja Mihail Šiškinin teoksia. Venäjän lisäksi Orlov on suomentanut myös englannista ja ruotsista. Orlov opiskeli venäjää Helsingin yliopistossa professori Igor Vahrosin johdolla ja valmistui filosofian maisteriksi vuonna 1974, minkä jälkeen hän opiskeli Moskovan ja Leningradin yliopistoissa 1974–1975. Orlov työskenteli Tammessa kustannustoimittajana 1970–1973 ja 1976–2006. Käännöskirjallisuuden lisäksi hän toimitti tietosanakirjoja ja sarjakuvia. Orlov on edistänyt ulko- ja kotimaisten sarjakuvien julkaisemista 1980-luvulta lähtien. Hän on ollut muun muassa Enki Bilalin, Hunt Emersonin ja Sempén sarjakuvien suomennosten kustannustoimittaja ja ollut valikoimassa Tammen kustannusohjelmaan suomalaisia sarjakuvantekijöitä, kuten Heikki Paakkasen, Sami Toivosen & Timo Varpion, Jii Roikosen ja Ville Tietäväisen. Vuonna 2006 Suomen sarjakuvaseura nimesi hänet sarjakuvaneuvokseksi. Vuonna 2000 Orlov sai ansioituneelle kustannustoimittajalle myönnettävän Alvar Renqvist -palkinnon. Hänelle myönnettiin Mikael Agricola -palkinto vuonna 2016 Mihail Šiškinin romaanin Neidonhius suomennoksesta. Vuonna 2018 Orlov sai kirjallisuuden valtionpalkinnon. ==Teokset== * ==Palkinnot ja tunnustukset== * Alvar Renqvist -palkinto 2000 * Sarjakuvaneuvos 2006 * Mikael Agricola -palkinto 2016 Mihail Šiškinin romaanin Neidonhius suomennoksesta * Kirjallisuuden valtionpalkinto 2018 ==Lähteet== ==Aiheesta muualla== * Vappu Orlov Kirjasampo.fi:ssä Luokka:Suomentajat Luokka:Suomalaiset kustannustoimittajat Luokka:Vuonna 1943 syntyneet Luokka:Elävät henkilöt
Laukaan maneesin romahdus

Laukaan ratsastuskoulun maneesirakennus romahti 13. helmikuuta 2013. Romahtaneeseen rakennukseen jäi sisälle viisi henkilöä, joista yksi kuoli. Romahdus tapahtui Valkolantiellä sijaitsevalla Laukaan ratsastuskoululla kello 17:n aikaan, kun teräsrunkoisessa maneesissa oli käynnissä ratsastustunti. Kuolonuhri oli kymmenvuotias tyttö. Toinen alaikäinen tyttö loukkaantui vakavasti. Myös ratsastuksenopettajana toiminut aikuinen nainen loukkaantui vakavasti. Lisäksi kaksi 10–12-vuotiasta tyttöä loukkaantui lievemmin. Kaksi hevosta sai surmansa. Rakennus oli valmistunut joulukuussa 1995. Viranomaiset tekivät siellä tarkastuksen kesällä 2012. Länsi- ja Sisä-Suomen aluehallintovirasto ei havainnut tuolloin puutteita, mutta tarkastus ei toisaalta kohdistunut teräsrakenteisiin. Onnettomuustutkintakeskus ilmoitti onnettomuuden jälkeen, että tällaisissa ns. Isola-maneeseissa on romahdusvaara. Pari viikkoa turman jälkeen kerrottiin, että maneesin teräsrakenteet olivat ruostuneet. ==Hallin rakenne== Maneesi oli 70 metriä pitkä, 24 metriä leveä ja 8 metriä korkea. Se oli niin sanottu laajarunkoinen halli, jonka kattoa ja seiniä kannatteli teräskehikko. Turmapaikalla tehty tutkinta paljasti useita mahdollisia syitä romahdukselle. Pääkannattajina toimineissa teräskehissä oli merkittävää ruostumista. Myös pulttiliitoksia oli vaurioitunut. Katolla ollut lumi ei ollut romahduksen syy. ==Onnettomuuden syy== Onnettomuustutkintakeskuksen väliraportin mukaan maneesissa oli suunnitteluvirhe. Rakennesuunnittelu oli jaettu kahdelle suunnittelijalle, joiden välillä tuli kuormalaskennassa väärinkäsityksiä. Kattorakenteesta tuli sen vuoksi selvästi heikompi kuin rakennusnormit edellyttivät. Merkittäviä puutteita oli koko rakennusprosessissa: suunnittelussa, työn toteutuksessa, valvonnassa ja kokonaisuuden hallinnassa. Sortuma lähti liikkeelle todennäköisesti ratsukoiden käyttämän sisäänkäynnin läheltä. Teräskehän niin sanottu olka- tai kainaloliitos petti. Onnettomuustutkintakeskus totesi loppuraportissaan tammikuussa 2014, että maneesin suunnittelussa, valmistuksessa ja rakentamisprosessissa oli vakavia puutteita ja virheitä. Samalla toistettiin vuoden 2006 sortumien tutkinnassa annettu suositus, että rakennuksille tulisi kehittää katsastusmenettely. == Jälkipuinti == Korkein oikeus tuomitsi vuonna 2018 Laukaan kunnan johtavan rakennustarkastajan 30 päiväsakkoon tuottamuksellisesta virkavelvollisuuden rikkomisesta. Tuomittu rakennustarkastaja oli jo kaksi ja puoli vuotta ennen onnettomuutta saanut ELY-keskuksen välittämänä ympäristöministeriöltä sähköpostiviestin, jossa tiedotettiin suurten hallien romahdusvaaroista ja kahdesta aiemmin romahtaneesta urheilu- ja ratsastushallista. Hän ei viesteistä huolimatta ryhtynyt valvomaan maneesin kunnossapitoa, eikä välittänyt tietoa maneesia koskeneesta turvallisuusuhasta rakennuksen kunnosta vastaavalle omistajalle. == Lähteet == == Aiheesta muualla == * Luokka:Rakennusten sortumiset Suomessa Luokka:2010-luvun onnettomuudet Suomessa Luokka:Vuoden 2013 onnettomuudet Luokka:Laukaa
No Sleep ’til Konela

No Sleep ’til Konela on Koljosen tiekiista -yhtyeen ensimmäinen livealbumi ja kaikkiaan toinen albumi. Se on äänitetty House of Rock -ravintolassa Kouvolassa 20. toukokuuta 2011. Albumin nimi ja kansikuva parodioivat Motörheadin No Sleep ’til Hammersmith -livelevyä. == Kappaleet == # # # # # # # # # # # # # # # # # # # (Unicef-cover) # == Kokoonpano == * Koljonen – laulu, kitara * Hartikainen – basso, taustalaulu * Lehto – rummut ==Lähteet== Luokka:Vuoden 2011 konserttitallenteet Luokka:Koljosen tiekiistan albumit
McCartney II

McCartney II on Paul McCartneyn kolmas sooloalbumi ja ensimmäinen Wingsin hajoamisen jälkeen julkaistu albumi. Se julkaistiin vuonna 1980 levymerkillä Parlophone. Albumilla on käytetty paljon syntetisaattoreja sekä studiokokeiluja. Albumi uudelleenjulkaistiin vuonna 2011 remasteroituna keräilyversiona. == Kappaleet == Kaikki kappaleet on säveltänyt Paul McCartney. # # # # # # # # # # # == Arvostelut == * Allmusic: Allmusic review * Robert Christgau: CRobert Christgau * Pitchfork Media: 7.2/10Pitchfork Media * Record Collector: Record Collector == Lähteet == Luokka:Vuoden 1980 albumit Luokka:Paul McCartneyn albumit
Tug of War (Paul McCartneyn albumi)

Tug of War on Paul McCartneyn sooloalbumi vuodelta 1982. Albumin on tuottanut The Beatlesin tuottaja George Martin, jonka kanssa McCartney palasi albumin myötä yhteistyöhön. Albumilla on vierailevana tähtenä Stevie Wonder kappaleilla "Ebony and Ivory" ja "What's That You're Doing?" ja Carl Perkins kappaleella "Get it". Albumilla on myös kappale "Here Today", joka on tehty vuonna 1980 menehtyneen bändikaverin John Lennonin muistolle. Albumi nousi ylimmillään Suomen virallisen listan toiselle sijalle, pysytellen listalla yhteensä 22 viikkoa. == Kappaleet == # # # # # # # # # # # # == Arvostelut == * Allmusic: Allmusic review * Pitchfork Media: 6.7/10Pitchfork Media * Robert Christgau: B+Rovert Christgau * Rolling Stone: Rolling Stone == Lähteet == Luokka:Paul McCartneyn albumit Luokka:Vuoden 1982 albumit
Pipes of Peace

Pipes of Peace on Paul McCartneyn sooloalbumi vuodelta 1983. Albumin on tuottanut George Martin. Michael Jackson vierailee albumilla kappaleissa "Say Say Say" ja "The Man". Albumi nousi ylimmillään Suomen virallisen listan sijalle 14, pysyen listalla yhteensä 14 viikkoa. == Kappaleet == # # # # # # # # # # # == Arvostelut == * Allmusic: Allmusic review * Robert Christgau: B–Robert Christgau * Pitchfork Media: 6.1/10Pitchfork Media * Rolling Stone: Rolling Stone == Lähteet == Luokka:Paul McCartneyn albumit Luokka:Vuoden 1983 albumit
Give My Regards to Broad Street

Give My Regards to Broad Street on Paul McCartneyn soundtrack-albumi samannimisestä elokuvasta vuodelta 1984, jossa McCartney näytteli pääosaa. Suurin osa kappaleista on cover-versioita vanhoista The Beatlesin ja Wingsin kappaleista. Mukana on myös muutama uusi kappale, kuten ”No More Lonely Nights”. Albumi debytoi Suomen virallisen listan sijalla 30.Listalevyt: Paul McCartney == Kappaleet == Kaikki kappaleet säveltänyt Paul McCartney ellei toisin mainita === A-puoli === # # # # # # # # === B-puoli === # # # # # #Eleanor Rigby ## ## # # == Arvostelut == * Allmusic: Allmusic review == Lähteet == == Aiheesta muualla == * Discogs Luokka:Vuoden 1984 soundtrackit Luokka:Paul McCartneyn albumit
Press to Play

Press to Play on Paul McCartneyn sooloalbumi, joka julkaistiin vuonna 1986. Se ylsi Suomen virallisen listan sijalle 29, pysytellen listalla yhteensä 7 viikkoa. == Kappaleet == # # # # # # # # # # === Bonuskappaleet === # * # # # # # == Arvostelut == * Allmusic: Allmusic review * Chicago Tribune: ristiriitainenChicago Tribune * Rolling Stone: positiivinenRolling Stone == Lähteet == == Aiheesta muualla == * iTunes Luokka:Paul McCartneyn albumit Luokka:Vuoden 1986 albumit
Snova v SSSR

Snova v SSSR (ven. Снова в СССР) on Paul McCartneyn sooloalbumi, joka julkaistiin vuonna 1988 alun perin vain Neuvostoliitossa. Kansainvälisesti albumi julkaistiin 1991 Neuvostoliiton romahdettua. Albumi sisältää vanhoja rock and roll -lainakappaleita, kuten John Lennonin vuoden 1975 albumilla Rock ’n’ Roll. Albumin nimi tulee The Beatlesin kappaleesta ”Back in the U.S.S.R.”. == Kappaleet == # # # # # # # # # # # # # # == Arvostelut == * Allmusic: Allmusic review == Lähteet == * Artikkeli AllMusic-sivustolla === Viitteet === Luokka:Paul McCartneyn albumit Luokka:Vuoden 1988 albumit
Ruissalon silta

Ruissalon silta on suomalaisen taiteilija Elin Danielson-Gambogin öljyvärimaalaus kankaalle, 29×46 cm, vuodelta 1891. Taulun omistaa Ateneumin taidemuseo. Elin Danielson toimi Turun piirustuskoulun opettajana vuosina 1889–1891. Ruissalon silta kuuluu hänen niin sanottuihin Turun seudun maisemiinsa. Tässä varhaisen kevään ruohikkomaisemassa näkyvät myös kauempana olevat rakennukset sekä loivasti etäisyyteen kaartuva maasilta kaiteineen. Tunnelmaa luovat kevään kirkas valo ja lumen alta paljastunut matala ruokomaisema sillan kaiteineen kuulaassa kevätilmassa. Joidenkin tutkijoiden mukaan maalaus voi olla etäinen kaiku Peder Severin Krøyerin Skagenin rantaviivojen maalauksista.Ahtola-Moorhouse, Leena: Ateneumin taidemuseon Luonnon lumo -näyttelykirja, 2006, s. 251. ==Lähteet== ==Aiheesta muualla== * Suomen Kansallisgalleria: Kokoelmat: Ruissalon silta. Luokka:Ateneumin kokoelmat Luokka:Maisemamaalaukset Luokka:Elin Danielson-Gambogin maalaukset
Kaislikko (maalaus)

Kaislikko on taiteilija Akseli Gallen-Kallelan öljymaalaus paperille vuodelta 1884. Kooltaan se on 21 × 33 cm. Maalauksen omistaa Ateneumin taidemuseo. Akseli Gallen-Kallela maalasi Kaislikko-maalauksen Keuruulla vähää ennen kuin hän lähti ensi kertaa opiskelemaan Pariisiin. Noina aikoina eräs taiteilijan tuolloin tavannut henkilö on myöhemmin kuvaillut Gallen-Kallelan olleen tuolloin mitä omistautunein ja taiteilijantehtävästään haltioitunein nuori mies. Tärkeää Gallen-Kallelalle oli maalata teoksensa ulkona, missä hän tämänkin maalauksensa maalasi.Huusko Timo. Ateneumin taidemuseon Luonnon lumo -näyttelykirja, 2006, s. 251. Kaislikko on harkitusti realistinen maalaus. Realismi ja naturalismi olivat tuolloin Gallen-Kallelan iskusanoja. Hän halveksi omien sanojensa mukaan kaikkialla olevaa teennäistä kainostelua noihin aikoihin. ==Lähteet== ==Aiheesta muualla== * Suomen Kansallisgalleria: Kokoelmat: Kaislikko. Luokka:1880-luvun maalaukset Luokka:Akseli Gallen- Kallelan maalaukset Luokka:Ateneumin kokoelmat Luokka:Maisemamaalaukset Luokka:Realistiset maalaukset
Viittatie jäällä

Viittatie jäällä on taiteilija Akseli Gallen-Kallelan öljyvärimaalaus kankaalle vuodelta 1887. Kooltaan tämä Ateneumin taidemuseon hallussa oleva maalaus on 25,5 × 32 cm. Akseli Gallen-Kallela maalasi Viittatie jäällä -maalauksen Keuruulla talvella 1887, jonne hän oli matkustanut toiveenaan olla maaseudun eristyneisyydessä, sen kansan keskuudessa. Tuolloin olivat harvinaisia ulkoilmassa maalatut talvikuvat arkisista aiheista kuten suojasää. Viittatie jäällä oli noihin aikoihin poikkeus.Huusko Timo. Ateneumin taidemuseon Luonnon lumo -näyttelykirja, 2006, s. 253. ==Lähteet== ==Aiheesta muualla== * Suomen Kansallisgalleria: Kokoelmat: Viittatie jäällä. Luokka:Akseli Gallen-Kallelan maalaukset Luokka:Ateneumin kokoelmat Luokka:Maisemamaalaukset
Kesäyö (Elin Danielson-Gambogi)

Kesäyö on suomalaisen taiteilijan Elin Danielson-Gambogin öljyvärimaalaus kankaalle vuodelta 1890. Kooltaan se on 24×39 cm. Maalaus kuuluu Ateneumin taidemuseon kokoelmiin. Kesäyö-maalauksen ajankohta on myöhäiskesä keltaisine viljapeltoineen. Viljapellon takana sijaitsee metsäinen horisontti, vaalea taivas ja pyöreä kuu. Pellon usvainen pehmeys on saatu aikaan keltavalkoisin pyyhkäisyin, kun taas etualan korret ja metsäpuun rungot on maalattu siveltimen teräväpään vedoin. Maalauksen kuu on kuin korkokuva tässä maalauksessa, koska muu maalaus on maalattu selvästi keltaista kuuta ohuemmin.Ahtola-Moorhouse Leena. Ateneumin taidemuseon Luonnon lumo -näyttelykirja, 2006, 2. 254. ==Lähteet== ==Aiheesta muualla== * Suomen Kansallisgalleria: Kokoelmat: Kesäyö. Luokka:Ateneumin kokoelmat Luokka:Maisemamaalaukset Luokka:Elin Danielson-Gambogin maalaukset
Maisema (Berndt Lindholm)

Maisema on suomalaisen taiteilijan Berndt Lindholmin öljyvärimaalaus kankaalle, 32,5×59 cm, vuodelta 1869. Maalaus kuuluu Ateneumin taidemuseon kokoelmiin. Maisema valmistui kesällä 1869 lähellä Göteborgia, jossa Lindholmin morsian asui. Maalaus on Berndt Lindholmin ensimmäisiä teoksia, joissa hän on irroittautunut aiemmasta maalausperinteestä, ja pyrki maalaamaan työn valoisuusarvoja tutkien. Tätä hän oli opiskellut Pariisissa, jonne Lindholm oli edellisenä vuonna, vuonna 1868, mennyt opiskelemaan. Hänestä oli tullut ranskalaisen maisemamaalauksen kannattaja jo edellisenä vuonna syksyllä 1869. Aiemmin hän oli opiskellut Saksassa Düsseldorfissa.Huusko Timo. Ateneumin taidemuseon Luonnon lumo- näyttelykirja, 2006, s.250. ==Lähteet== ==Aiheesta muualla== * Suomen Kansallisgalleria: Kokoelmat: Maisema. Luokka:Suomalaiset maalaukset Luokka:Ateneumin kokoelmat Luokka:Maisemamaalaukset
Henna Helmi Heinonen

Henna Helmi Inkeri Heinonenhttps://julkiterhikki.valvira.fi (s. 18. lokakuuta 1981Henna Helmi Heinonen: Sairauden voittamat, sivu 302 Helsinki) on suomalainen kirjailija ja kolumnisti. Heinonen tuli tunnetuksi ennen esikoisromaaninsa Veljen vaimo (Arktinen Banaani, 2011) julkaisemista kirjoittamalla Minusta tulee kirjailija -blogia kaksi vuotta ennen kirjan ilmestymistä sekä antamalla laajan haastattelun muun muassa Image-lehteen. Ilmestyessään Veljen vaimo arvosteltiin useissa sanoma- ja aikakauslehdissä sekä kirjallisuusblogeissa. Veljen vaimon jälkeen Heinonen on kirjoittanut Me Naiset -lehteen jatkokertomuksen Miinus seitsemän sekä kirjoittanut kolumneja ja pitänyt blogia muun muassa Iltalehden sivuilla. Heinonen kirjoittaa myös lastenkirjoja. Kirja Nellyn uudet kuviot voitti Lasten LukuVarkaus -palkinnon vuonna 2018.Kirjasampo Viitattu 4.9.2024. Heinonen on koulutukseltaan psykologi. Hän asuu Seinäjoella. ==Teokset== * Veljen vaimo (Arktinen Banaani 2011) * Sairauden voittamat (Tammi 2016) * Pala omaa taivasta (Tammi 2018) ===Lastenkirjat=== * Miisa voittaa kultaa (Tammi 2014) * Miisan kaksoisaxel (Tammi 2014) * Bella saa pentuja (WSOY 2016) * Miisa ja jääprinsessa (Tammi 2016) * Bellan pentupoppoo (WSOY 2017) * Miisa ja kaikkien aikojen kevät (Tammi 2017) * Nellyn uudet kuviot (Tammi 2017) * Bellan pennut muuttavat (WSOY 2018) * Miisa luisteluleirillä (Tammi 2018) * Tuplapulma, Maria! (Tammi 2018) * Kilpasiskot Sanni ja Viivi (Tammi 2019) * Lähes täydellinen Miisa (Tammi 2019) * Saran suuri matka (Tammi 2020) * Älä luovuta, Miisa! ; Entä sitten, Miisa? (Tammi 2020) * Ilmaveivi vai saksihyppy, Jembo (Tammi 2021) * Super Cheer - Voileipävaras' (WSOY 2021) * Super Cheer: Kadonnut pompom (WSOY 2022) * Tsemppiä, kapteeni Ilona (Tammi 2023) * Lannistumaton Linnea (Tammi 2024) * Villi tulee taloon (WSOY 2024) == Lähteet == ==Aiheesta muualla== * Yle.fi:n artikkeli Sairauden voittamat -kirjasta Luokka:Suomalaiset kirjailijat Luokka:Vuonna 1981 syntyneet Luokka:Elävät henkilöt
Sumumaisema

Sumumaisema on taiteilija Akseli Gallen-Kallelan öljyvärimaalaus paperille. Se on liimattu kovalevylle ja kooltaan työ on 22 × 34,5 cm. Maalaus valmistui vuonna 1884 ja sen omistaa Ateneumin taidemuseo. Sumumaiseman Akseli Gallen- Kallela maalasi ensimmäisellä Keuruun- vierailullaan elokuussa 1884. Tätä ennen hän oli maalannut läpimurtoteoksensa Poika ja varis. Jonkin aikaa tämän jälkeen hän läksi ensimmäistä kertaa opiskelemaan Pariisiin.Huusko Timo. Ateneumin taidemuseon Luonnon lumi- näyttelykirja, 2006, s. 254. ==Lähteet== ==Aiheesta muualla== * Suomen Kansallisgalleria: Kokoelmat: Sumumaisema. Luokka:Akseli Gallen-Kallelan maalaukset Luokka:Ateneumin kokoelmat Luokka:Maisemamaalaukset
Peppi Pitkätossu karkuteillä

Peppi Pitkätossu karkuteillä on vuonna 1970 ensi-iltansa saanut lastenelokuva. Elokuvassa Tommi ja Annika kyllästyvät äitinsä määräilyyn ja päättävät karata. He pyytävät Peppiä mukaan karkumatkalle ja he päätyvät hulvattomiin seikkailuihin ympäri maata, kunnes lopulta koti-ikävä yllättää. == Näyttelijät == == Lähteet == Luokka:Peppi Pitkätossu Luokka:Vuoden 1970 ruotsalaiset elokuvat Luokka:Olle Hellbomin ohjaamat elokuvat
Ruperto Biete

Ruperto Biete Berdes (11. helmikuuta 1906 Barcelona – 25. maaliskuuta 1929 Oviedo) oli espanjalainen nyrkkeilijä. Hän kilpaili vuoden 1924 kesäolympialaisissa Pariisissa ja putosi kärpässarjassa puolivälierissä.Ruperto Biete Bio, Stats, and Results | Olympics at Sports-Reference.com == Lähteet == Luokka:Espanjalaiset nyrkkeilijät Luokka:Vuonna 1906 syntyneet Luokka:Vuonna 1929 kuolleet
Luonnontieteiden Akateemisten Liitto LAL

Luonnontieteiden Akateemisten Liitto – Akademiska Naturvetarförbundet LAL ry, entiseltä nimeltään Suomen Kemistiliitto (perustettu 1945), oli Akavan jäsenjärjestö. LALin toiminnanjohtaja oli Jari Lehto. Vuonna 2016 LAL päätti yhdistyä Metsänhoitajaliiton ja Ympäristöasiantuntijoiden keskusliiton kanssa vuoden 2017 alusta alkaen uudeksi suuremmaksi, noin 15 000 jäsenen akavalaiseksi ammattiliitoksi nimeltään Luonnon-, ympäristö- ja metsätieteilijöiden liitto Loimu. == Jäsenet == Jäsenmäärä oli noin 8 000 henkilöä, joista noin 1 600 oli opiskelijajäseniä. Opiskelijajäsenillä oli liitossa samat oikeudet kuin varsinaisilla jäsenillä. Eläkeläisjäsenillä ei ollut äänivaltaa liiton päätöksen teossa. Suurimmat jäsenryhmät olivat järjestyksessä kemian, biokemian, biotekniikan, biologian, fysiikan ja matematiikan asiantuntijat ja opiskelijat. Jäsenistä 45 % työskenteli yksityisellä sektorilla, 14 % valtiolla, 30 % yliopistoissa ja 9 % kunnissa, loput 2 % mm. ulkomailla. == Päätösvalta == Liiton ylintä valtaa käytti liittovaltuusto, jonka jäsenet valitsivat vaaleissa. Liittovaltuusto valitsi neljän vuoden toimikautensa aikana kaksi kertaa hallituksen kaksivuotiskaudelle. ==Lähteet== == Aiheesta muualla == * Liiton kotisivut Luokka:Lakkautetut suomalaiset ammattiliitot
Lahja (EP)

Lahja on Klamydian joulukuussa 1992 julkaisema EP-levy. Jouluaiheinen julkaisu myytiin päivässä loppuun. Uusintapainosta ei tullut koska se olisi ehtinyt markkinoille vasta seuraavan vuoden tammikuussa. Lahja-EP löytyy kuitenkin CD- versiona vuonna 1995 julkaistulta ep-kokoelmalta "Lahjattomat". Levy nousi parhaimmillaan listaykköseksi. ==Kappaleet== # # # # Luokka:Vuoden 1992 EP:t Lahja
Nerlens Noel

Nerlens Noel (s. 10. huhtikuuta 1994, Everett, Massachusetts) on yhdysvaltalainen koripalloilija, pelipaikaltaan sentteri. Hän pelaa kaudella 2020–2021 NBA-liigan New York Knicksissa. Aiemmin hän pelasi Philadelphia 76ersissä ja Dallas Mavericksissa sekä yliopistokoripalloa Kentuckyn yliopiston joukkueessa. == Yliopistoura == Noel oli ikäluokkansa tavoitelluimpia lukiopelaajia vuonna 2012, ja ESPN sijoitti hänet lopullisessa rankingissaan ensimmäiselle sijalle. Kentuckyn yliopiston lisäksi Noel harkitsi menemistä Georgetowniin ja Syracuseen, mutta lopulliseksi valinnaksi muodostui edellisen yliopistokauden mestari, josta tuli myös vuoden 2012 NBA:n varaustilaisuuden kaksi ensimmäistä pelaajaa; Anthony Davis ja Michael Kidd- Gilchrist. Noel loukkaantui pahasti tulokaskaudellaan ottelussa Floridan yliopistoa vastaan. Hänen vasemmasta polvestaan repesi eturistiside, ja leikkaushoitoa vaatinut vamma pitää Noelin sivussa kentiltä loppukauden. Loukkaantumisen jälkeen oli epävarmaa, aikoisiko Noel osallistua vuoden 2013 varaustilaisuuteen, vai päättäisikö hän jatkaa yliopistossa vielä ainakin yhden kauden ajan. Noel lähti varaustilaisuuteen, jossa hänet varasi koko tilaisuuden kuudentena New Orleans Pelicans. Hänet myytiin kuitenkin nopeasti eteenpäin Philadelphia 76ersiin. == NBA-ura == Ensimmäisenä NBA-vuotenaan Noel ei pelannut vaan toipui polvileikkauksesta. Pelattuaan tämän jälkeen kaksi ja puoli kautta Philadelphia 76ersin joukkueessa hän siirtyi kesällä 2017 Dallas Mavericksiin, 2018 kesällä Oklahoma City Thunderiin ja 2020 kauden päätyttyä New York Knicksiin. == Lähteet == Luokka:Yhdysvaltalaiset koripalloilijat Luokka:Vuonna 1994 syntyneet Luokka:Elävät henkilöt
Vuoristo- ja nummiponi

Vuoristo- ja nummiponi (, M&M; pony) on ryhmä Brittein saarilta kotoisin olevia poni- ja pienhevosrotuja, joilla on yhteisiä piirteitä. Monet niistä polveutuvat nummilla kasvatetuista puolivilleistä poneista, ja osaa roduista kasvatetaan myös nykyisin niin ratsastus-, ajo-, työ- ja näyttelykäytön ohella. Perinteisesti vuoristo- ja nummiponeihin on luettu yhdeksän rotua (welshponin neljä tyyppiä yhtenä rotuna), mutta viime vuosikymmeninä ryhmään on laskettu ainakin kaksi uutta rotua, eriskaynponi ja Kerry Bog Pony. Ponikoon ylittäviä brittiläisiä rotuja, kuten Britannian useita kylmäverirotuja ei lasketa vuoristo- ja nummirotuihin. Brittiläisissä hevosnäyttelyissä vuoristo- ja nummiroduille järjestetään yleensä yhteisiä luokkia, joskin welshponeille omansa. Luokka:Ponit Luokka:Hevostyypit
Kylpeviä tyttöjä ulkosalla

Kylpeviä tyttöjä ulkosalla on ruotsalaisen taiteilijan Anders Zornin vuonna 1890 maalaama öljyvärityö kankaalle. Kooltaan se on 69×101,5 cm. Työ kuuluu Ateneumin taidemuseon kokoelmiin. Ateneumin taidemuseon hallussa oleva öljyvärityö on tilaustyö, jonka suomalainen taiteenkeräilijä H. F. Antell tilasi. Edellisenä vuonna Zorn oli palkittu Pariisin Salongissa mitalilla alkuperäistyöstään.Gunnarsson Torsten. Ateneumin Taidemuseon Luonnon lumo -näyttelykirja, 2006, s. 255. Anders Zorn tuli kuuluisaksi alastomia naisia ulkosalla kuvaavista teoksistaan, jopa siinä määrin että monet muut hänen tuotantonsa ominaisuudet jäivät varjoon. Zornin tapa oli tehdä alastonhahmoista osa maisemakuvausta. Niissä tärkeä elementti oli myös vesi ja valon leikittely veden pinnalla. ==Lähteet== ==Aiheesta muualla== * Suomen Kansallisgalleria: Kokoelmat: Kylpeviä tyttöjä ulkosalla. Luokka:Ateneumin kokoelmat Luokka:Ruotsalaiset maalaukset
Viking (nimi)

Viking on miehen etunimi, jonka nimipäivä on suomenruotsalaisessa nimipäiväkalenterissa 19. lokakuuta Nimi tarkoittaa muinaisskandinaavisella kielellä viikinkiä tai varjagia. Henkilönnimenä Suomessa Viking-nimeä tiedetään käytetyn jo vuonna 1346 ja seuraavan kerran vuonna 1428. Digi- ja väestötietoviraston nimipalvelun mukaan nimi Viking on vuoden 2019 loppuun mennessä annettu noin 1660 henkilölle. Lisäksi nimi on annettu noin 80 henkilölle muodossa Wiking. == Tunnettuja Viking- ja Wiking-nimisiä == * Wiking Forsström (1931–2014), suomalainen taidemaalari * Viking Lobbas (1929–1993), suomenruotsalainen runoilija * Viking Nyström (1925–2006), suomalainen biologi ja kuvittaja * Viking Palm (1923–2009), ruotsalainen vapaapainija ja olympiavoittaja * Viking Sevelius (1897–1919), suomalaissyntyinen puna-armeijan pataljoonakomentaja * Viking Smeds (s. 1933), suomalainen tenori * Viking Tamm (1896–1975), ruotsalainen sotilas ja sotakorkeakoulun johtaja == Lähteet == Luokka:Etunimet
Rachida Mahamane

Rachida Mahamane (s. 25. elokuuta 1981) on nigeriläinen entinen kestävyysjuoksija. Hän kilpaili vuoden 1996 kesäolympialaisissa Atlantassa naisten 5 000 metrin juoksussa, mutta putosi ensimmäisellä kierroksella jäätyään eränsä kuudenneksitoista ajalla 19:17,87. Mahamanen henkilökohtainen ennätys samassa juoksumatkassa on 18:15,7 (1995). == Lähteet == Luokka:Nigeriläiset kestävyysjuoksijat Luokka:Vuonna 1981 syntyneet Luokka:Elävät henkilöt
Dieudonné Kwizéra

Dieudonné Kwizéra (s. 8. kesäkuuta 1967) on burundilainen entinen keskipitkän matkan juoksija, joka kilpaili vuoden 1996 kesäolympialaisissa Atlantassa. Hän putosi miesten 1 500 metrin juoksussa ensimmäisellä kierroksella jäätyään eränsä kuudenneksi ajalla 3:41.45. Hänen henkilökohtainen ennätysaikansa samassa juoksumatkassa on 3:37.05 (1989).Dieudonné Kwizéra Bio, Stats, and Results | Olympics at Sports-Reference.com == Lähteet == Luokka:Burundilaiset keskimatkojen juoksijat Luokka:Vuonna 1967 syntyneet Luokka:Elävät henkilöt
Birgitta Lindström

Birgitta Lindström (nyk. Warbach, s. 14. tammikuuta 1948) on suomalainen tennispelaaja. Lindström voitti Wimbledonin tennisturnauksen tyttöjen kaksinpelin vuonna 1966. Hän edusti Suomea Fed Cupissa 1968 maaottelussa Alankomaita vastaan. Hän hävisi sekä kaksinpelinsä että Christina Lindströmin kanssa pelatun nelinpelinsä. Seuratasolla Lindström on edustanut HVS-Tennistä. Vuosina 1964–1971 hän voitti kuusi kaksinpelin ja yhdeksän nelinpelin Suomen mestaruutta. ==Lähteet== Luokka:Suomalaiset tennispelaajat Luokka:Vuonna 1948 syntyneet Luokka:Elävät henkilöt
Karen Šahnazarov

Karen Georgievitš Šahnazarov (, s. 8. heinäkuuta 1952 Krasnodar, Neuvostoliitto) on venäläis-armenialainen elokuvaohjaaja, -tuottaja ja -käsikirjoittaja sekä Mosfilmin johtaja. Hänen ohjaama sotaelokuva Belyi tigr (”Valkoinen tiikeri”) oli Venäjän ehdokas Parhaan vieraskielisen elokuvan Oscar-palkinnon saajaksi muttei päässyt loppukilpailuun asti. ==Aiheesta muualla== * Luokka:Venäläiset elokuvaohjaajat Luokka:Elokuvatuottajat Luokka:Venäläiset elokuvakäsikirjoittajat Luokka:Vuonna 1952 syntyneet Luokka:Elävät henkilöt
Jordan Raditškov

Jordan Raditškov (24. lokakuuta 1929 – 21. tammikuuta 2004) oli bulgarialainen kirjailija.Jordan Raditškov, Kirjasampo.fi, viitattu 16.8.2021 == Teokset== * Me varpusenpojat, satuja (Nie Vrabčetata), suom. Kirsti Siraste Tammi 1975 ISBN 951-30-3396-1 * Villi Siperia, matkakertomus (Neosvetenite Dvorove), ruotsinnoksesta suom. Kyllikki Villa, Tammi 1977 ISBN 951-30-2641-8 * Vuoret tulivat lähelle, romaani (Praška), suom. Asser Lavikkala, 1981 ISBN 951-30-4628-1 Novelleja antologiassa Helakukkula, suom. Helsingin yliopiston bulgarialaisen kirjallisuuden käännösseminaarin osanottajat. Kansankulttuuri 1980 ISBN 951-615-269-4 * Kivet * Leipä * Miloiko Näytelmistä on esitetty ainakin seuraavat: * Riehakka (Sumatoha) * Tammikuu (Januari) * Lasarus villipäärynäpuussa (Lazarus) ==Lähteet== == Aiheesta muualla == Luokka:Bulgarialaiset kirjailijat Luokka:Vuonna 1929 syntyneet Luokka:Vuonna 2004 kuolleet
Dietanoliamiini

Dietanoliamiini eli 2,2'-iminodietanoli (C4H11NO2) on alkoholin ja amiinin funktionaaliset ryhmät sisältävä orgaaninen yhdiste. Yhdistettä käytetään muun muassa korroosionestoaineena ja syntetisoitaessa muita kemikaaleja. == Ominaisuudet == Dietanoliamiini on huoneenlämpötilassa helposti vetistyviä värittömiä tai valkoisia kiteitä. Ne liukenevat helposti veteen, etanoliin, dietyylieetteriin ja bentseeniin. Yhdisteen vesiliuos on emäksinen. Dietanoliamiini reagoi happojen kanssa muodostaen ensin suoloja, jotka kuumennettaessa muodostavat amideja. Hiilidioksidin kanssa reagoidessaan dietanoliamiini muodostaa karbamaattiyhdisteen.Carol Jones, Martha R. Edens & J. Fred Lochary: Alkanolamines from Olefin Oxides and Ammonia, Kirk-Othmer Encyclopedia of Chemical Technology, John Wiley & Sons, New York, 2004. Viitattu 14.02.2013Matthias Frauenkron, Johan-Peter Melder, Günther Ruider, Roland Rossbacher & Hartmut Höke: Ethanolamines and Propanolamines, Ullmann's Encyclopedia of Industrial Chemistry, John Wiley & Sons, New York, 2001. Viitattu 14.02.2013 == Valmistus ja käyttö == Dietanoliamiinia valmistetaan etyleenioksidin ja ammoniakin välisellä reaktiolla. Tässä reaktiossa muodostuu dietanoliamiinin lisäksi myös etanoliamiinia ja trietanoliamiinia. Nämä voidaan erottaa toisistaan fraktioivalla tislauksella. Muodostuvien etanoliamiinijohdannaisten suhteeseen voidaan vaikuttaa etyleenioksidin ja ammoniakin määrien suhteella ja kierrättämällä muodostunutta monoetanoliamiinia takaisin reaktoriin. Dietanoliamiinia käytetään teollisuussovellutuksissa korroosionestoaineena. Sitä käytetään myös poistamaan hiilidioksidia ja rikkivetyä maakaasun joukosta. Dietanoliamiini on useiden muiden kemikaalien tuotannon lähtöaine. Siitä valmistetaan muun muassa morfoliinia kuumentamalla väkevän rikkihapon kanssa, glyfosaattia, atsiridiinia, pesuaineita, pinta-aktiivisia aineita ja lääkeaineita. : == Lähteet == == Aiheesta muualla == * *Dietanoliamiinin käyttöturvallisuustiedote, Sigma Aldrich, viitattu 18.1.2015. *Human Metabolome Database (HMDB): Diethanolamine *Kyoto Encyclopedia of Genes and Genomes (KEGG): Diethanolamine *ChemBlink: Diethanolamine Luokka:Amiinit Luokka:Alkoholit
Rytmi (täsmennyssivu)

Rytmi voi tarkoittaa seuraavia asioita: *Rytmi, musiikin rytmi *Rytmi, suomalainen popmusiikkilehti *Rytmi, suomalainen levy-yhtiö *Rytmi kirjallisuudessa
Zingo

Zingo on ruotsalainen virvoitusjuoma, joka esiteltiin 1950-luvulla. Silloin se tunnettiin nimellä Ingo-läsk, joka tulee nyrkkeilijä Ingemar "Ingo" Johanssonista. Tämä nimi ei ollut juomalla käytössä kovin pitkään (varsinkin, kun Johansson menetti maailmanmestaruuden raskaan sarjan nyrkkeilyssä), ja näin juoma nimettiin uudelleen Zingoksi. Brändi ilmestyi ensimmäisen kerran vuonna 1962. Juomalla oli senaikaisena iskulauseena "försvinnande god" (suom. häviämisen hyvä). Juomaa on saatavilla vain appelsiininmakuisena, mutta vuonna 1973 valmistajat kokeilivat kolmea uutta makuvaihtoehtoa, jotka olivat banaani, kirsikka ja päärynä. Vuonna 1973 markkinoitiin myös suklaanmakuista Zingoa. Se oli hiilihapollista suklaavirvoitusjuomaa. Suklaanmakuinen Zingo oli läpikuultavan ruskeaa limonaadia, ja se oli ollut erittäin suosittua. ==Lähteet== Luokka:Virvoitusjuomamerkit Luokka:Ruotsalaiset juomat
Nelson Henriques

Nelson Henriques (s. 2. lokakuuta 1986 Luanda) on angolalainen meloja. Hän kilpaili vuoden 2012 kesäolympialaisissa Lontoossa. Hän jäi siellä miesten 200 metrin kanadalaisyksikössä 23. ja 1 000 metrin kanadalaiskaksikossa 12. sijalle.Nelson Henriques Bio, Stats, and Results | Olympics at Sports-Reference.com Vuoden 2011 Afrikan kisoissa Henriques sai Fortunato Pacaviran kanssa hopeaa.AllAfrica.com: Angola: Nation Wins Gold Medal in Canoeing == Lähteet == Luokka:Angolalaiset melojat Luokka:Vuonna 1986 syntyneet Luokka:Elävät henkilöt
Ehrlich

Ehrlich tai Erlich on muun muassa seuraavien henkilöiden sukunimi: ;Ehrlich: * Candice Michelle Beckman-Ehrlich (s. 1978), yhdysvaltalainen näyttelijä, malli ja showpainija * Ernst Ludwig Ehrlich (1921–2007), saksalais-sveitsiläinen historioitsija ja juutalaisen kulttuurin tutkija * Eugen Ehrlich (1862–1922), itävaltalainen asianajaja ja oikeussosiologi * Martha Ehrlich, Martha Mansfield (1899–1923), yhdysvaltalainen mykkäelokuvien näyttelijä * Martin Ehrlich (1895–1935), itävaltalainen pikajuoksija * Paul Ehrlich (1854–1915), saksalainen lääkäri, Nobelin lääketieteen palkinnon saaja * Paul Ralph Ehrlich (s. 1932), amerikkalainen biologi, ekologian ja demografian tutkija * Ricardo Ehrlich (s. 1948), uruguaylainen poliitikko * Robert Ehrlich (s. 1957), yhdysvaltalainen republikaanipoliitikko, Marylandin kuvernööri 2003-2007 ;Erlich; * Daniel Erlich (s. 1991), israelilais-kanadalainen jääkiekkoilija * Jonathan Erlich (s. 1977), israelilainen tennispelaaja * Leandro Erlich (s. 1973), argentiinalainen kuvataiteilija
Kommunikatiivisuus

Kommunikatiivisuus on argumentaation avulla yhteisymmärrykseen pyrkivää toimintaa vastakohtana toista ihmistä välineenä käyttävälle toiminnalle. == Aiheesta muualla == * Heikki Suominen: Kommunikatiivisuus ja hyvinvointivaltio == Katso myös == * Kommunikatiivinen rationalismi * Viestintä Luokka:Argumentointi
Samuel A. Ward

Samuel Augustus Ward (1848–1903) oli yhdysvaltalainen säveltäjä. Hänen tunnetuin teoksensa on hymnisävellys ”Materna”, joka tunnetaan nykyisin Katharine Lee Batesin sanoittamana nimellä ”America the Beautiful”. Newarkissa syntynyt Ward myi ammatikseen pianoja, urkuja ja musiikkitarvikkeita. Hänen tunnetuin sävellyksensä syntyi vuonna 1888 nimellä ”Materna”. Kappale julkaistiin ensimmäisen kerran vuonna 1892, jolloin sitä käytettiin melodiana hymnille ”O Mother Dear, Jerusalem”. Nykyisin tunnetut sanat kirjoitti Katharine Lee Bates ja ne julkaistiin ensimmäisen kerran runomuodossa 1895. ”Maternan” melodiaan sanat alettiin yhdistää vasta ensimmäisen maailmansodan aikana. Samuel A. Ward kuoli Newarkissa vuonna 1903. Hänet valittiin Songwriters Hall of Fameen vuonna 1970. == Lähteet == Luokka:Vuonna 1848 syntyneet Luokka:Vuonna 1903 kuolleet Luokka:Yhdysvaltalaiset säveltäjät Luokka:Songwriters Hall of Fame
America the Beautiful

America the Beautiful () on yhdysvaltalainen musiikkikappale, jonka sävelsi Samuel A. Ward ja sanoitti Katharine Lee Bates. 1800-luvulta peräisin olevan kappaleen sävel ja sanat syntyivät alun perin erillään. Samuel A. Ward sävelsi kappaleen alun perin vuonna 1888 nimellä Materna. Se julkaistiin ensimmäisen kerran vuonna 1892 melodiana O Mother Dear, Jerusalem -nimiselle hymnille. Katharine Lee Batesin runo ”America the Beautiful” julkaistiin ensimmäisen kerran The Congregationalist -lehdessä 4. heinäkuuta 1895. Hymni sai osakseen runsaasti huomiota ja säveltäjä Silas G. Pratt laati sille melodian pian julkaisun jälkeen. Vuonna 1904 Bates yksinkertaisti sanoitusta ja julkaisi uuden version The Boston Evening Transcriptissa. Runoa alettiin yhdistää Wardin sävellykseen ensimmäisen maailmansodan aikana. Vuonna 1903 kuolleen säveltäjän leski antoi vuonna 1912 luvan käyttää sävellystä ”America the Beautiful” -tekstin yhteydessä. Isänmaallinen laulu on noussut Yhdysvalloissa lähestulkoon epävirallisen kansallislaulun asemaan. Kappale on helpompi laulaa kuin The Star-Spangled Banner eikä sen sanoitus ole yhtä sotaisa, minkä vuoksi jotkut pitävät sitä parempana vaihtoehtona maan tunnuslauluksi. == Lähteet == == Aiheesta muualla == Luokka:Vuoden 1895 kappaleet Luokka:Yhdysvaltalaiset isänmaalliset laulut
Kolkanlahden tila

Kolkanlahden tila sijaitsee Saarijärvellä Kolkanlahden kylässä. Tilan omisti 1820-luvulla kapteeni E. G. af Enehjelm, ja J. L. Runeberg oli siellä kotiopettajana vuosina 1823–1825. Tilalla oli 1800-luvun lopulta alkaen vanhainkoti.Otavan Iso tietosanakirja, osa 4. Otava, 1968. Nykyisin tilan päärakennuksessa on Saarijärven museon SäätyläiskotimuseoSäätyläiskotimuseo & J. L. Runeberg -näyttely. Tilaan kuului 1950-luvulla 453 hehtaaria maata, josta 51 hehtaaria oli viljeltyä. ==Lähteet== ==Aiheesta muualla== *Kolkanlahden rakennuskulttuuriselvitys Luokka:Vanhainkodit Luokka:Suomen kotimuseot Luokka:Saarijärven rakennukset ja rakennelmat Luokka:Suomen 1700-luvulla rakennetut rakennukset ja rakennelmat Luokka:Johan Ludvig Runebergin muistomerkit
Nádia Cruz

Nádia Vanda Sousa Eloy Cruz (s. 12. heinäkuuta 1975) on angolalainen entinen uimari. Hän sijoittui naisten 100 metrin rintauinnissa vuoden 1988 kesäolympialaisissa 42., vuoden 1992 kesäolympialaisissa 41., vuoden 1996 kesäolympialaisissa 43. ja vuoden 2000 kesäolympialaisissa 38. sijalle. Kesäolympialaisissa 1996 Cruz osallistui lisäksi 200 metrin rintauintikilpailuun jääden 37. sijalle.Nádia Cruz Bio, Stats, and Results | Olympics at Sports-Reference.com Cruz toimi kesäolympialaisissa 2000 maansa lipunkantajana. Hän oli sekä vuoden 1988 että 1992 kesäolympialaisissa maansa nuorin kilpailijaAngola | Olympics at Sports-Reference.com , ja vuoden 1988 kisoissa hän oli lisäksi nuorempi kuin kukaan muu osallistuja mistään maasta.1988 Seoul Summer Games | Olympics at Sports-Reference.com == Lähteet == Luokka:Angolalaiset uimarit Luokka:Vuonna 1975 syntyneet Luokka:Elävät henkilöt
Helena Mannervesi

Helena Mannervesi (s. 1946) on suomalainen suunnistaja ja viestisuunnistuksen MM-mitalisti. Mannervesi edusti Suomea Thunin MM-kilpailuissa 1981. Hän voitti viestissä hopeaa ja sijoittui normaalimatkalla 25:nneksi. Viestissä hän suunnisti avausosuuden. Muut osuudet suunnistivat Marita Ruoho, Liisa Veijalainen ja Outi Borgenström. Seuratasolla Mannervesi on edustanut Pyhärannan Myrskyä, Järvenpään Paloa, Hiidenkiertäjiä, Paimion Urheilijoita ja Paimion Rastia. Edustaessaan Hiidenkiertäjiä hän voitti Venlojen viestin vuonna 1980. Pääsarjassa Mannervesi voitti vuosina 1979 ja 1981 yösuunnistuksen Suomen mestaruuden ja vuonna 1979 viestin Suomen mestaruuden Hiidenkiertäjien väreissä. ==Lähteet== Luokka:Suomalaiset suunnistajat Luokka:Vuonna 1946 syntyneet Luokka:Elävät henkilöt
Ricardo Primitivo González

Ricardo Primitivo González (s. 12. toukokuuta 1925) on argentiinalainen uransa lopettanut koripalloilija. Koripallouransa jälkeen hän on toiminut argentiinalaisen koripalloseuran Club Atlético Palermon kunniapresidenttinä, minkä lisäksi hänet on valittu FIBA Hall of Fameen. González voitti Argentiinan mestaruuden vuonna 1947, jolloin maakunnat pelasivat toisiaan vastaan. Vuonna 1948 hän edusti seuratasolla Santos Lugaresia ja vuodet 1949–1956 Club Atlético Palermoa. González voitti vuonna 1949 Buenos Airesin mestaruuden. Argentiinan maajoukkueessa González pelasi vuodet 1947–1955. Hän oli mukana vuoden 1950 MM-kilpailuissa, joista maa voitti kultaa. González oli kisoissa joukkueensa toiseksi paras pistemies (10,7 pistettä ottelua kohden). Olympialaisissa hän oli mukana kahdesti vuosina 1948 sekä 1952. == Lähteet == == Aiheesta muualla == *FIBA Hall of Fame Luokka:Argentiinalaiset koripalloilijat Luokka:Vuonna 1925 syntyneet Luokka:Elävät henkilöt
Abraham Kollanius

Abraham Abrahamsson Kollanius (k. 13. kesäkuuta 1667 KarkkuYrjö Kotivuori, Abraham Kollanius, Ylioppilasmatrikkeli 1640–1852. Viitattu 16.6.2020.) oli lainsuomentaja. Hän toimi Karjalan alilaamannina. Kollanius opiskeli Uppsalan yliopistossa vuosina 1636–1640, ja hänet vihittiin maisteriksi Turun akatemiassa vuonna 1643. Hän suomensi kuningattaren määräyksestä vuosina 1645–1648 keskiaikaisen maan- ja kaupunginlain sekä tuomarin ohjeet, oikeudenkäyntisäännökset ja niin sanotun prosessin. Suomennosta ei kuitenkaan hyväksytty, sillä kun se oli luovutettu Turun hovioikeudelle, tarkastajat tekivät käännöksen kokonaan uudestaan. Molemmat versiot jäivät painamatta. Kollaniuksen käsikirjoitus on julkaistu vuonna 1926 sarjassa Suomen kielen muistomerkkejä. Sen kieliasua ja oikeinkirjoitusta pidetään kiinnostavina.Otavan Iso tietosanakirja, Otava 1968, osa 4, p. 1215 Karkusta kotoisin ollut Kollanius nimitettiin 1650 hovioikeuden auskultantiksi ja sitten alilaamanniksi Karjalaan. Kollaniuksen tekemäksi Martti Rapolan tutkimuksessaan osoittama Tukholman kuninkaallisessa kirjastossa säilytetty lainsuomennos, jossa silloisesta kirjoitustavasta poiketen on tz kirjoitettu muodossa hdh: Ruotzi muodossa Ruohdhi. Tämän arvellaan selittävän tarkastajien käännökseen kohdistamaa pilantekoa.Kollanius, Abraham, Tietosanakirja osa 4, palsta 1196, Tietosanakirja Osakeyhtiö 1911Kollanius, Abraham (k. 1667), Biografiakeskus, viitattu 16.6.2020 ==Suomennokset== *Kristoffer kuninkaan maanlaki, [s.n.], 1926. Sarja: Suomen kielen muistomerkkejä; 3, 1, Suomalaisen Kirjallisuuden Seuran toimituksia; 82 osa Kollaniuksen suomennos verkossa *Maunu Eerikinpojan kaupunginlaki liitteineen, julk. Martti Rapola. Suomalaisen kirjallisuuden seura, 1926. Sarja: Suomen kielen muistomerkkejä; 3, 2 Suomalaisen Kirjallisuuden Seuran toimituksia, 0355-1768; 82 ==Kirjallisuutta== * W. G. Lagus, "Om finska lagöfversättningar". Bidrag till kännedom af Finlands natur och folk, 6. ==Lähteet== Luokka:Suomalaiset juristit Luokka:Suomentajat Luokka:Syntymävuosi tuntematon Luokka:Vuonna 1667 kuolleet
Tommi Laitio

Tommi Laitio (s. 1977) oli Helsingin kaupungin kulttuurin ja vapaa-ajan toimialajohtaja 2017-2022. Laitio on valmistunut valtiotieteen maisteriksi Helsingin yliopistosta 2005 pääaineenaan yleinen valtio-oppi. Opiskeluaikanaan hän toimi Helsingin yliopiston ylioppilaskunnan hallituksen puheenjohtajana vuonna 2002 sekä Suomen ylioppilaskuntien liiton puheenjohtajana vuonna 2003. Ennen valintaa Helsingin nuorisotoimenjohtajaksi Laitio on työskennellyt muun muassa tutkijana ajatushautomo Demos Helsingissä sekä toimittajana Helsingin Sanomien Nyt-liitteessä. Vuodesta 2005 vuoteen 2008 hän työskenteli European Cultural Foundationin palveluksessa Amsterdamissa. Tommi Laitio on kertonut julkisesti kuuluvansa seksuaalivähemmistöön.YLE1: Aamu-tv 19.3.2015 klo 07:48: "Näin puutut ahdisteluun julkisella paikalla" Tommi Laitio on nimitetty marraskuussa 2021 kahdeksi vuodeksi vierailevaksi tutkijaksi Johns Hopkinsin yliopistoon Yhdysvaltoihin. ==Teokset== * * * * == Lähteet == == Aiheesta muualla == * Tommi Laition Viranhaltijalta-blogi * Virkakoneisto imaisi ajattelijan. Helsingin sanomat. * Kuusi kuvaa toimialajohtaja Tommi Laition elämästä, Yle Radio 1, 9.7.2023 Luokka:Suomalaiset järjestöjohtajat Luokka:Suomalaiset virkamiehet Luokka:Suomalaiset yhteiskuntatieteilijät Luokka:Vuonna 1977 syntyneet Luokka:Elävät henkilöt
Erik Almlöf

Erik Albin Almlöf (20. joulukuuta 1891 Tukholma, Ruotsi – 18. tammikuuta 1971 Jenkintown, Pennsylvania) oli ruotsalainen yleisurheilija ja olympiamitalisti. Hän sai pronssia miesten kolmiloikassa sekä kesäolympialaisissa 1912 Tukholmassa tuloksella 14,17 että kesäolympialaisissa 1920 Antwerpenissä, jossa hänen tuloksensa oli 14,27. Hänen kolmiloikkaennätyksensä oli 14.48 (1922).Erik Almlöf Bio, Stats, and Results | Olympics at Sports-Reference.com == Lähteet == Luokka:Ruotsalaiset kolmiloikkaajat Luokka:Ruotsalaiset olympiamitalistit Luokka:Vuonna 1891 syntyneet Luokka:Vuonna 1971 kuolleet
Ejvind Blach

Ejvind Mollerup Blach (31. joulukuuta 1895 Kööpenhamina – 1. lokakuuta 1972 Frederiksberg) oli tanskalainen maahockeypelaaja ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä hopeaa saaneeseen Tanskan miesten joukkueeseen.Ejvind Blach Bio, Stats, and Results | Olympics at Sports-Reference.com Blach oli sukua kolmelle muulle olympiaurheilijalle: hän oli Arne Blachin ja Svend Blachin veli sekä Preben Blachin setä tai eno. == Lähteet == Luokka:Tanskalaiset maahockeypelaajat Luokka:Tanskalaiset olympiamitalistit Luokka:Vuonna 1895 syntyneet Luokka:Vuonna 1972 kuolleet